Likumprojekts

**Grozījumi Publiskas personas finanšu līdzekļu un mantas izšķērdēšanas novēršanas likumā**

Izdarīt [Publiskas personas finanšu līdzekļu un mantas izšķērdēšanas novēršanas likumā](https://likumi.lv/ta/id/68490-publiskas-personas-mantas-atsavinasanas-likums) (Latvijas Republikas Saeimas un Ministru Kabineta Ziņotājs, 1995, 17. nr.; Latvijas Vēstnesis, 1995, 114. nr.; 1997, 54/55. nr.; 2001, 175. nr.; 2002, 97. nr.; 2008, 47. nr.; 2009, 186. nr.; 2009, 157. nr.; 2010, 148. nr.; 2013, 183. nr.; 2014, 63.nr.; 2017, 203. nr.; 2018, 3. nr.) šādus grozījumus:

1. Papildināt 4. panta trešo daļu ar 4. punktu šādā redakcijā:

“4) garantijām, ko pašvaldība izsniedz komersantam uzņēmējdarbības atbalsta projekta īstenošanai nepietiekama finansiālā nodrošinājuma gadījumā.”.

2. Papildināt ar 4. 1 pantu šādā redakcijā:

**“4. 1 pants. Pašvaldības garantiju fonds uzņēmējdarbības atbalstam**

(1) Pašvaldība var izveidot garantiju fondu ar mērķi veicināt uzņēmējdarbības uzsākšanu vai attīstību pašvaldības teritorijā.

(2) Garantiju fonda līdzekļus veido pašvaldības budžeta līdzekļi, kas izmantojami, izsniedzot šā likuma 4. panta trešās daļas 4. punktā noteikto garantiju.

(3) Garantijas sniedz kā *de minimis* atbalstu saskaņā ar Komisijas 2013.gada 18.decembra regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu. *De minimis* atbalsta uzskaiti veic saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.

(4) Garantijas izsniedz, pašvaldībai sadarbojoties ar akciju sabiedrību “Attīstības finanšu institūcija Altum”. Institūciju sadarbības organizēšanu un kārtību, kādā izsniedzamas garantijas, nosaka Ministru kabinets.”.

|  |  |
| --- | --- |
|  |  |
| Vides aizsardzības un reģionālās  attīstības ministrs | K. Gerhards |